Številka: 477-161/2017-3130-121

Datum: 22. 7. 2023

Republika Slovenija, Ministrstvo za javno upravo, Tržaška cesta 21, Ljubljana, skladno z 52. in 54. členom Zakona o stvarnem premoženju države in samoupravnih lokalnih skupnosti ((Uradni list RS, št. [11/18](http://www.uradni-list.si/1/objava.jsp?sop=2018-01-0457), [79/18](http://www.uradni-list.si/1/objava.jsp?sop=2018-01-3797) in [78/23](http://www.uradni-list.si/1/objava.jsp?sop=2023-01-2479) – ZORR) – v nadaljevanju: ZSPDSLS-1) in 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

**NAMERO ZA PRODAJO NEPREMIČNIN S PARC. ŠT. 1636/3, 1637/3 IN 5012, VSE K.O. 129 – GANČANI IN VSE V DELEŽU DO 1/4**

**PO METODI NEPOSREDNE POGODBE**

**1. Naziv in sedež organizatorja prodaje**

Republika Slovenija, Ministrstvo za javno upravo, Tržaška cesta 21, 1000 Ljubljana.

**2. Predmet prodaje**

Predmet prodaje so solastniški deleži na naslednjih nepremičninah:

|  |  |  |  |  |
| --- | --- | --- | --- | --- |
| parc. št. | katastrska občina | izmera (do celote) po GURS | namenska raba | delež, ki je predmet prodaje |
| 1636/3 | **129 – Gančani** | **1.197,00 m2** | **stavbno zemljišče** | **1/4** |
| 1637/3 | **129 – Gančani** | **670,00 m2** | **stavbno zemljišče** | **1/4** |
| 5012 | **129 – Gančani** | **508,00 m2** | **stavbno zemljišče** | **1/4** |

Nepremičnine se nahajajo v Občini Beltinci, v naselju Gančani. Nepremičnine so nepravilne oblike in komunalno delno opremljene. Dostop do predmetnih nepremičnin je urejen preko javne ceste.

Nepremični s parc. št. 1637/3 in 5012, obe k.o. 129 – Gančani v naravi predstavljata nepozidano stavbno zemljišče, ki skupaj z nepremičnino s parc. št. 1636/3, k.o. 129 – Gančani tvorita zaokroženo gospodarsko celoto. Na nepremičnini s parc. št. 1636/3, k.o. 129 – Gančani stoji objekt z ID št. 168, ki v naravi predstavlja stanovanjsko stavbo s hlevom, ki se nahaja na naslovu Gančani 154 A, Gančani. Predmetni objekt je bil po podatkih GURS zgrajen leta 1974. Celoten objekt je delno zidan, delno lesen. Streha je dvokapna, kritina je opečna, do konca dotrajana. Ogrevanje ni urejeno. Objekt je v prvotnem stanju in brez gradbene vrednosti.

Ob starem objektu (ID. št. 168) je bila na podlagi gradbenega dovoljenja št. 351-180/94-4 z dne 13. 6. 1994 izvedena nadomestna gradnja P+M. Objekt je bil zgrajen leta 1994 in je še vedno v III. gradbeni fazi. Objekt je zidan, etažnosti P+M, streha je dvokapna, kritina je salonit, kleparski izdelki niso izvedeni. Objekt ni vpisan v kataster stavb.

Za stanovanjsko stavbo z ID št. stavbe 168, ki je v prvotnem stanju in brez ogrevanja ter zato neprimerna za uporabo oziroma prebivanje, skladno s šestim odstavkom 31. člena Zakona o učinkoviti rabi energije (Uradni list RS, št. 158/20) energetska izkaznica ni priložena.

Solastniški deleži Republike Slovenije, ki so predmet prodaje, so zemljiško knjižno urejeni in bremen prosti.

Solastniški deleži Republike Slovenije so predmet prodaje **skupaj kot celota.**

**Solastniški deleži drugega solastnika NISO predmet prodaje.**

Drugi solastnik ima na podlagi tretjega odstavka 66. člena Stvarnopravnega zakonika (Uradni list RS, št. 87/02, 91/13 in 23/20 – v nadaljevanju: Stvarnopravni zakonik) predkupno pravico.

**3. Vrsta pravnega posla in sklenitev pogodbe**

Prodaja nepremičnin po metodi neposredne pogodbe. Pogodba mora biti sklenjena v roku 15 dni po pozivu organizatorja postopka prodaje. V kolikor pogodba ni sklenjena v danem roku lahko organizator odstopi od sklenitve posla.

**4. Najnižja ponudbena cena**

Ponudbena cena za nepremičnine s parc. št. 1636/3, 1637/3 in 5012, vse k.o. 129 – Gančani in vse v deležu do 1/4, **mora biti najmanj 14.000,00 EUR.**

Najugodnejši ponudnik plača na ponujeno ceno še 2% davek na promet nepremičnin, stroške notarske overitve ter stroške vpisa v zemljiško knjigo.

Ponudba se odda na obrazcu z vsebino iz priloge 1 te objave.

**5. Način in rok plačila kupnine**

Kupnina se plača v 30-ih dneh po sklenitvi pogodbe.

Plačilo celotne kupnine v določenem roku je bistvena sestavina pravnega posla. V kolikor kupnina ni plačana v roku, se šteje posel za razvezan po samem zakonu.

**6. Sklenitev pogodbe**

V kolikor bo v roku prispela več kot ena ponudba, bodo izvedena dodatna pisna pogajanja o ceni in o morebitnih drugih pogojih pravnega posla.

Pogodba bo sklenjena s tistim ponudnikom, ki bo za nepremičnine ponudil najvišjo odkupno ceno, v kolikor drugi solastnik ne bo uveljavljal zakonite predkupne pravice.

Cene in drugi elementi ponudbe, ponujeni na pogajanjih, so zavezujoči.

Vse stroške v zvezi s prenosom lastništva (overitve, takse, vpis v zemljiško knjigo in drugo) plača kupec.

Nepremičnine bodo prodane po načelu videno – kupljeno, zato morebitne reklamacije po sklenitvi prodajne pogodbe ne bodo upoštevane. Prodajalec ne jamči za izmero površine, niti za njen namen uporabe. Kupec sam prevzema obveznost odprave morebitnih pomanjkljivosti v zvezi s kvaliteto in obsegom predmeta prodaje.

Organizator si pridržuje pravico, da lahko do sklenitve pravnega posla, brez odškodninske odgovornosti, odstopi od pogajanj.

**7. Podrobnejši pogoji zbiranja ponudb**

Ponudbo lahko oddajo pravne in fizične osebe, ki v skladu s pravnim redom Republike Slovenije lahko postanejo lastniki nepremičnin.

Ponudniki pošljejo ponudbe oziroma ponudbe prinesejo osebno v zaprti pisemski ovojnici z navedbo » NP 477-161/2017-3130 – NE ODPIRAJ« na naslov organizatorja: Ministrstvo za javno upravo, Tržaška cesta 21, Ljubljana.

**Kot popolna ponudba se šteje tista, ki vsebuje:**

1. izpolnjen, lastnoročno podpisan obrazec, ki je priloga 1 te objave
2. kopijo veljavnega uradnega identifikacijskega dokumenta. V kolikor ponudnik ne predloži kopije osebne izkaznice ali potne listine, je potrebno kopiji uradnega identifikacijskega dokumenta priložiti tudi potrdilo o državljanstvu ali izpisek iz matičnega registra – velja za fizične osebe in s.p.-je.

Šteje se, da je ponudba pravočasna, če na naslov organizatorja prispe **najkasneje do 20. 8. 2024 do 15.00 ure.** [[1]](#footnote-1)

**Nepopolne, nepravočasne oziroma ponudbe, ki ne bodo izpolnjevale drugih pogojev iz te točke, bodo izločene iz postopka**.

Odpiranje ponudb NE BO javno.

Ponudniki bodo o rezultatih zbiranja ponudb obveščeni na njihov elektronski naslov najkasneje 7 dni po zaključenem odpiranju ponudb.

**8. Ogled**

Za dodatne informacije v zvezi s predmetom prodaje se obrnite na Eriko Jurkovič, telefon 01 478 87 87, e-pošta: [erika.jurkovic@gov.si](mailto:erika.jurkovic@gov.si).

**9. Opozorilo**

Organizator lahko do sklenitve pravnega posla, postopek zbiranja ponudb ustavi oziroma ne sklene pogodbe z uspelim ponudnikom, brez odškodninske odgovornosti.


**10. Objava obvestila posameznikom po 13. členu Splošne uredbe o varstvu podatkov (GDPR)**

Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Ministrstva za javno upravo je objavljeno na spletni strani:

<https://www.gov.si/teme/stvarno-premozenje-drzave/>.

**mag. Franc Props**

**minister za javno upravo**

****

**OBJEKT ŠT. 128**

**NADOMESTNA GRADNJA**

**NOTRANJOST NADOMESTNE GRADNJE**

**NOTRANJOST NADOMESTNE GRADNJE**

1. *Vse zainteresirane ponudnike opozarjamo na spremenjeno poslovanje Pošte Slovenije d.o.o. od 1. 7. 2021 dalje. Vse podrobnejše informacije so dostopne na naslednji povezavi:*

   [*https://www.posta.si/o-nas/novice/posta-slovenije-s-1-julijem-uvaja-locevanje-posiljk-korespondence-na-prednostne-in-neprednostne*](https://www.posta.si/o-nas/novice/posta-slovenije-s-1-julijem-uvaja-locevanje-posiljk-korespondence-na-prednostne-in-neprednostne) [↑](#footnote-ref-1)